……………………(sz.) napirend

Előterjesztve: a Közoktatási, Közművelődési, Sport,

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. május 31-i rendes ülésére**

**Tárgy:** Javaslat az Önkormányzat tulajdonában lévő vidéki üdülők elő- és utószezoni hasznosítására

**Készítette:** ……………………

Rácz Edit s.k.

**Egyeztetve**: ……………………

dr. Varga Előd Bendegúz

**Látta:** ……………………

dr. Szalai Tibor jegyző

……………………

dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Az Önkormányzat tulajdonában lévő vidéki üdülők működtetését és az üdültetéssel, táboroztatással járó tevékenységek lebonyolítását 2013. óta Közszolgáltatási megállapodás keretében II. Kerületi Kulturális Közhasznú Nonprofit Kft. látja el.

A táborok férőhelyei: Balatonfenyves új 72 fő, Balatonfenyves régi 96 fő, Velence 92 fő.

A kerületi iskolák a diákjaik részére - 10 napos turnusokkal - VI. hó 17-től VIII. hó 19-ig veszik igénybe a balatonfenyvesi és velencei táborokat.

Az elő és utószezonban (V.1 – VI.14., VIII.20 – IX.30.) a táborok kihasználtsága csökken, mindössze egy-egy osztály jelentkezik be erdei iskolára, gólyatáborra.

Az iskolák által kihasználatlan elő- és utószezoni időpontokat szeretnénk kedvezményes áron felajánlani azoknak a kerületi kis jövedelmű nyugdíjasoknak, nagycsaládosoknak, gyermeküket egyedül nevelőknek, akik a piaci áron meghirdetett nyaralási lehetőségeket nem tudják igénybe venni. A táboroknak a lakosság részére történő felajánlása egyrészt olyanokat juttat üdüléshez, akik egyébként nem engedhetnék meg maguknak, másrészt a helyszínek működését is hatékonyabbá teheti.

A lehetőség meghirdetésére haladéktalanul sort kerítenénk, a jelentkezők közül a férőhelyek rendelkezésre állásának függvényében, szakmai szempontrendszer alapján választaná ki a kedvezményezetteket a II. Kerületi Kulturális Közhasznú Nonprofit Kft.

Fentiek alapján kérem a tisztelt Képviselő-testület hozzájárulását ahhoz, hogy a vidéki táborok elő- és utószezonban a kerületi rászoruló lakosok részére üdülési lehetőséget biztosíthassanak.

**H a t á r o z a t i j a v a s l a t**

A Képviselő-testület egyetért azzal, hogy a Budapest Főváros II. Kerületi Önkormányzat a tulajdonában lévő balatonfenyvesi és velencei táborokban – az iskolák által kihasználatlan – elő- és utószezoni időtartamokban a II. kerületben lakó rászorulók – különösen nagycsaládosok, gyermeküket egyedül nevelő szülők nyugdíjasok – részére kedvezményes üdülési lehetőséget biztosítson.

**Felelős:** polgármester

**Határidő:** 2022. szeptember 30.

*A határozati javaslat elfogadásához egyszerű többségű szavazás szükséges.*

**B u d a p e s t, 2022. május 23.**

**Őrsi Gergely**

polgármester